**Мікрараён Першамайскі** (руск.: микрорайон Первомайский) — другі па ліку мікрараён Светлагорска. Межы мікрараёна праходзяць па вуліцах: 50 год Кастрычніка, Батава, Леніна, Калініна, Свярдлова. Мікрараён мяжуе з Кастрычніцкім, Маладзёжным, Юбілейным мікрараёнамі, на поўдні і захадзе з ляснымі масівамі.

Гісторыя
--------

Планы па будаўніцтву мікрараёну былі сфармаваны ад пачатку будаўніцтва 1-га мікрараёна у пачатку 1960-х. Архітэктарам праекта выступала Лідзія Іосіфаўна Анікіна, якая працавала над праектам у 1965—1971 гг.

На месцы мікрараёна быў хваёвы лес. Першае будаўніцтва пачалося ў 1967 годзе. Першая чарга будаўніцтва — 5, 4, 1, 2, 6 і 14, 13, 15 дамы, якія сфармавалі два падобныя кварталы. Другая чарга будаўніцтва пачалася ў пачатку 1970-х з паўночнага боку. У 1969 годзе адкрываецца 5 школа, а ў 1971 годзе 6 школа. У гэтыя гады таксама пабудаваны кінатэатр «Юнацтва» і ДК Хімікаў (цяпер *Гарадскі цэнтр культуры*).

Асноўныя рысы мікрараёна склаліся ў сярэдзіне 1970-х гадоў. У 1980-90-я былі пабудаваны 9- і 12-павярховыя, буйнапанэльныя і цагляныя гмахі адпаведна. З 2004 па 2015 будаваўся ГЦ «Бярозкі». У 2016 безыменны сквер атрымаў назву Перамогі.

Установы
--------

Адукацыя
* Дзіцячыя сады № 14, 17, 18
* Школы № 5, 6

Гандаль і абслугоўванне
* Дом быту
* АТС Белтэлекам
* Універсам «Першамайскі»
* Універсам «Беразіна»
* ГЦ «Бярозкі»
* ГЦ «Цокаль»
* рынак «Юбілейны»

Культура і адпачынак
* Гарадскі цэнтр культуры
* Кінатэатр «Юнацтва» *(закрыт)*
* Карцінная галерэя «Традыцыя»

Славутасці
----------

Скульптура школьніка ў безыменным скверы
Да спісу гісторыка-культурных каштоўнасцей мясцовага значэння адносіцца роспіс «Зямля Светлагорская» ў гарадскім цэнтры культуры, у холе другога паверха.

Алея Герояў Савецкага Саюза, якія загінулі пры вызваленні Светлагорскага раёна, сярод іх Сярго Чыгладзэ, Пётр Мірашнічэнка і інш. 9 бюстаў устаноўлены ў 1993 годзе на безыменнай плошчы ля дома культуры.

Нягледзячы на тое, што мікрараён фактычна пабудаваны ў лясным масіве, яго аточвае яшчэ 2 бульвары — Батава, 50 год Кастрычніка. Цэнтр мікрараёна прыпадае на безыменны сквер на Вераснёўскім праездзе, у самым цэнтры якога скульптура школьніка з кнігай. У паўднёвай частцы мікрараёна — сквер Перамогі.

Спасылкі
--------

* Светлагорскі райвыканкам Архівавана 6 ліпеня 2011.

Зноскі
------

1. ↑  Рашэнне Светлагорскага раённага Савета дэпутатаў ад 25 лютага 2014 г. № 221 «О нормализации наименований элементов улично-дорожной сети города Светлогорска Гомельской области» на Нацыянальным прававым Інтэрнэт-партале Рэспублікі Беларусь (руск.)

| ⛭ Светлагорск |
| --- |
| Агульнае | 
* Гісторыя
* Раён

 |  |
| Адукацыя і культура | 
* Індустрыяльны каледж
* Ліцэй хімікаў
* Ліцэя імя Якуба Коласа (закрыты)
* Галерэя «Традыцыя»
* Краязнаўчы музей
* Футбольны клуб «Хімік»
* Гарадскі цэнтр культуры

 |
| Эканоміка | 
* Хімвалакно
* ЦКК
* ЦЭЦ
* Вакзал

 |
| Храмы | 
* Каталіцкі
* Праваслаўныя

 |
| Помнікі і скульптуры | 
* Спіс ГКК
* Брацкая магіла
* Раман Шаціла
* Маўклівы звон
* Каралеваслабодскія камяні

 |
| Гістарычныя мясціны | 
* Шацілінскі востраў

 |
| Іншае | 
* Крэатыўныя гарады і рэгіёны
* Поўня
* Шацілкаўскія чытанні

 |
| Тэрытарыяльны падзел | 

|  |  |
| --- | --- |
| Мікрараёны | 
* Кастрычніцкі
* Першамайскі
* Маладзёжны
* Шацілкі
* Бярэзіна
* Палессе
* Паўднёвы

 |
| Вуліцы | Спіс |
| Кварталы і былыя вёскі | 
* пасёлак Будаўнікоў
* пасёлак Нафтавікоў
* Прабуджэнне
* Расава
* Светач
* Стары Аэрадром

 |

 |